Communist Party of India

Communist Party of India  er et kommunistisk politisk parti i India. Partiet ble grunnlagt i 1925.Surjit Mansingh: «Telengana Movement», Concise Encyclopedia of Indian History, New Delhi: Vison Books, 2009, s. 190–192. 

Partiet var forkjemper for uforbeholden selvstendighet for Britisk India og godtok ikke Kongresspartiets ikkevoldslinje. De første årene var partiet ulovlig, og partiledelsen ble i 1929 arrestert. Forbudet mot partiet ble opphevet i 1942. 

Etter andre verdenskrig organiserte partiet bondeopprør i fyrstestaten Hyderabad, Telanganaopprøret.Lucien D. Benichou: From Autocracy to Integration: Political Developments in Hyderabad State (1938–1948), Hyderabad: Orient Longman, 2000, s. 134ff. Kommunistpartiet var også aktiv i Tebhagaopprøret i Bengal. Den væpnede kampen i Hyderabad fortsatte etter at staten ble innlemmet i India med militærmakt, men Kommunistpartiet bestemte i 1951 å oppgi kampen og heller stille til valg.Taylor C. Sherman: «The integration of the princely state of Hyderabad and the making of the postcolonial state in India, 1948–56», Indian Economic & Social History Review, bd. 44, nr. 4, 2007, s. 511. 

Partiet stilte til valg til Lok Sabha i 1951 og partikongressen i 1958 bestemte å endelig akseptere parlamentariske midler. Ved valget i 1951 fikk partiet 3,3% av stemmene på landsplan og vant 16 mandater i nasjonalforsamlingen.Key Highlights of General Elections, 1951 to the First Lok Sabha , New Delhi: Election Commission of India, s. 41. Det gjorde sitt beste valg i 1962, da det fikk 9,9% av stemmene.Key Highlights on General Elections, 1962 to the Third Lok Sabha, New Delhi: Election Commission of India, s. 56. Ved valget i 2009 fikk partiet 1,4% av stemmene og vant fire seter i Lok Sabha.Performance of National Parties, New Delhi: Election Commission of India.

I 1964 ble partiet delt som følge av splittelsen mellom Sovjetunionen og Kina og grensekrigen mellom India og Kina. Mindretallet gikk da ut og dannet Communist Party of India (Marxist), mens moderpartiet forble Moskvatro.

Referanser

 Eksterne lenker 


Kategori:Kommunistiske partier
Kategori:Politiske partier i India
Kategori:Politiske partier etablert i 1925
Kategori:1925 i Asia
Kategori:1920-årene i India